Държавен вестник, бр. 21, 2023 г., стр. 7

БРОЙ  21	
Д Ъ Р Ж А В Е Н  В Е С Т Н И К 	
СТР.  7  
членка“, се покриват изцяло с парични 
средства, като провизиите възлизат на 
275 000 000 евро.
6. ПРОЦЕНТ НА ПРОВИЗИРАНЕ
Въз основа на размера и естеството на 
предвидения финансов продукт, свързаните с 
него операции по финансиране и инвестиране 
и произтичащите от тях очаквани и неочак­
вани загуби, покрити от него, процентът на 
провизиране се определя на 100 % от общия 
размер на гаранцията от ЕС по Раздел „Дър­
жава членка“. 
7. ПЛАЩАНЕ НА ПРОВИЗИЯТА
7.1 Вноската от фондовете при споделено 
управление за предоставяне на га­
ранцията от ЕС в рамките на Раздел 
„Държава членка“ се извършва в съот­
ветствие с графика, посочен в клауза 1 
от приложение 1.
7.2 България превежда вноската, произ­
тичаща от МВУ, по банкова сметка, 
предоставена от Комисията, като следва 
указанията, посочени в съответното де­
битно известие, издадено от Комисията, 
в съответствие с графика за плащане, 
посочен в приложение 1, клауза 2. Бълга­
рия превежда вноската в срок от 45 дни 
след датата на получаване на дебитното 
известие, издадено от Комисията. Ако 
България не преведе нотифицираната 
сума в рамките на крайния срок, се при­
лага лихва за забава за вземанията, които 
не са платени в крайния срок. Лихвата 
за забава е равна на лихвения процент, 
прилаган от Европейската централна 
банка за нейните основни операции по 
рефинансиране, който е в сила на пър­
вия календарен ден от месеца, в който 
изтича крайният срок, увеличен с три 
и половина процентни пункта.
7.3 Комисията превежда вноската на Бъл­
гария, произтичаща от МВУ, посочена 
в клауза 5.3, в Общия фонд „Провизии“ 
в рамките на 30 календарни дни от 
получаването є. 
7.4 Размерът на провизиите се иденти­
фицира в счетоводната система на 
Комисията.
8. КОМПОНЕНТИ НА ПОЛИТИКАТА ПО 
РАЗДЕЛ „ДЪРЖАВА ЧЛЕНКА“ 
Гаранцията от ЕС в рамките на Раздел 
„Държава членка“ се разпределя в компонента 
на политиката, свързан с устойчивата инфра­
структура, и в компонента на политиката, 
свързан с МСП.
9. ИСКАНИЯ ЗА ГАРАНЦИЯ ОТ СТРАНА 
НА ПАРТНЬОРИТЕ ПО ИЗПЪЛНЕ­
НИЕТО
Комисията изплаща пълния размер на ис­
канията за гаранции, свързани с операциите 
по финансиране и инвестиране, обхванати от 
гаранционните споразумения, и свързаните с 
тях разходи и такси, обхванати от гаранцията 
на ЕС, по линия на Раздел „Държава член­
ка“. Комисията използва за тези плащания 
наличните провизии, отнасящи се за Раздел 
„Държава членка“ в Общия фонд „Провизии“.
10. ЦЕЛИ НА ПОЛИТИКАТА
10.1 Политиката и/или конкретните цели 
на допринасящите фондове в рамките 
на споделеното управление, отразени 
в Споразумението за партньорство, 
са, както следва:
1) Цел на политиката 1 (ЦП 1): По-
интелигентна Европа чрез насърча­
ване на иновативна и интелигентна 
икономическа трансформация. 
2) Цел на политиката 2 (ЦП 2): По-зеле­
на, нисковъглеродна, преминаваща 
към икономика с нулеви нетни въг­
леродни емисии и устойчива Европа 
чрез насърчаване на прехода към 
чиста и справедлива енергия, зелени 
и сини инвестиции, кръгова иконо­
мика, смекчаване на последиците 
от изменението на климата и адап­
тиране към него, предотвратяване 
и управление на риска и устойчива 
градска мобилност.
Целите на политиката относно при­
носа, произтичащ от МВУ, както са 
отразени в ПВУ (и по-специално в 
компонент 3 на ПВУ „Интелигентна 
индустрия“), са по-специално насо­
чени към:
1) Предизвикателствата, с които се 
сблъскват МСП и малките пред­
приятия със средна пазарна капи­
тализация при достъпа до кредитно 
финансиране, за да се възстановят 
от пандемията от COVID-19.
2) Предизвикателствата, пред които са 
изправени инвестициите в енергийна 
ефективност и енергия от възобно­
вяеми източници.
10.2 Гаранцията от ЕС по линия на Раздел 
„Държава членка“ се използва за по­
криване на операции по финансиране 
и инвестиране, както и на свързаните 
с тях разходи и такси, по следните 
финансови продукти, които ще бъдат 
посочени в гаранционните споразуме­
ния. Финансовите продукти са допъл­
нително определени в приложение 2.
(I) InvestEU гаранция за МСП и малки предприя­
тия със средна пазарна капитализация 
Продуктът ще допринесе за изпълнението 
на ЦП 1, като увеличи достъпа до финан­
сиране за МСП и малките предприятия със 
средна пазарна капитализация. Продуктът 
има за цел да подпомогне повишаването на 
конкурентоспособността на българските МСП 
и малките предприятия със средна пазарна